《南溪暮春》
宋代·戴蒙

家住南溪欲尽头，茂林修竹几清幽。
菰蒲涨绿蛙专夜，树弃吹寒麦半秋。
修禊从教非节物，舞雩元自有风流。
明朝酒醒春犹在，更向长潭上小舟。

作者简介：宋温州永嘉人，字养伯。光宗绍熙元年，改名野，登进士第。调丽水尉，以公事忤郡将，弃官从朱熹于武夷。后自念假名易途之非，复旧名应乡举，再试不中。御史王颖叔言于朝，诏以初名复官。